**Učebná zmluva č.**

uzatvorená v zmysle § 19 zákona č. 61/2015 Z. z. o odbornom vzdelávaní a príprave

a o zmene a doplnení niektorých zákonov v znení neskorších predpisov (ďalej len „zákon“)

**Zmluvné strany:**

**Zamestnávateľ:**

Obchodné meno:

Sídlo:

Zapísaný v obchodnom registri:

IČO:

DIČ:

IČ DPH:

Konajúci prostredníctvom:

Kontaktná osoba:

(ďalej len *„zamestnávateľ“*)

a

**Zákonný zástupca žiaka – matka:**  Meno a Priezvisko:

Adresa trvalého bydliska:

Dátum narodenia:

**Zákonný zástupca žiaka – otec:**

Meno a Priezvisko:

Adresa trvalého bydliska:

Dátum narodenia:

(ďalej len *„zákonný zástupca žiaka“,* zamestnávateľ a zákonný zástupca spoločne *„zmluvné strany“)*

**Článok I.**

**Preambula**

Zamestnávateľ, zákonný zástupca žiaka a *meno a priezvisko, dátum narodenia žiaka a adresa trvalého bydliska žiaka* (ďalej len „žiak“), ktorému zamestnávateľ vydal potvrdenie o odbornom vzdelávaní a príprave žiaka v systéme duálneho vzdelávania, prerokovali náležitosti tejto učebnej zmluvy a podmienky výkonu praktického vyučovania v systéme duálneho vzdelávania a na základe dohody uzatvárajú zamestnávateľ a zákonný zástupca žiaka túto učebnú zmluvu (ďalej len „zmluva“).

**Článok II.**

**Predmet zmluvy**

1. Predmetom zmluvy je záväzok zamestnávateľa poskytovať žiakovi praktické vyučovanie v systéme duálneho vzdelávania v súlade so zákonom a pripraviť žiaka na výkon povolania zodpovedajúceho vzdelávaciemu štandardu odboru vzdelávania, v ktorom bude žiakovi poskytované odborné vzdelávanie a príprava v systéme duálneho vzdelávania. Profil absolventa odborného vzdelávania a prípravy obsahujúci charakteristiku absolventa a kompetencie absolventa v odbore štúdia uvedenom v článku IV. tejto zmluvy je upravený v školskom vzdelávacom programe uvedenom v článku IV. tejto zmluvy.

1. Predmetom zmluvy je záväzok žiaka zúčastňovať sa na praktickom vyučovaní podľa pokynov zamestnávateľa a podľa jeho konkrétnych potrieb a požiadaviek a zúčastňovať sa na teoretickom vyučovaní v strednej odbornej škole, s ktorou uzatvoril zamestnávateľ zmluvu o duálnom vzdelávaní v zmysle § 16 zákona.

**Článok III.**

**Stredná odborná škola**

1. Odborné vzdelávanie a príprava žiaka sa bude uskutočňovať na základe zmluvnej spolupráce zamestnávateľa a strednej odbornej školy (ďalej len „škola“) podľa zmluvy o duálnom vzdelávaní uzatvorenej medzi zamestnávateľom a školou (ďalej len „zmluva o duálnom vzdelávaní“).

2. Identifikačné údaje strednej odbornej školy:

|  |  |
| --- | --- |
| Názov Školy:  |  |
| Sídlo:  |   |
| Riaditeľ Školy:  |   |
| IČO:  |   |
| Tel.:  |   |
| E-mail:  |   |
| Web:  |   |
| Zriaďovacia listina:  |   |

**Článok IV.**

**Študijný odbor, v ktorom sa bude žiak pripravovať**

1. Odborné vzdelávanie a prípravu v rozsahu praktického vyučovania zamestnávateľ poskytne žiakovi v študijnom odbore podľa školského vzdelávacieho programu vypracovaného školou v spolupráci so zamestnávateľom.

1. Študijný odbor, v ktorom sa bude žiak pripravovať na výkon povolania:

|  |  |  |  |  |  |
| --- | --- | --- | --- | --- | --- |
| **Kód odboru štúdia**  | **Názov odboru štúdia**  | **Forma štúdia**  | **Dĺžka štúdia**  | **Stupeň dosiahnutého vzdelávania**  | **Doklad o získanom** **vzdelaní/odbornej kvalifikácii**  |
| 2411 K  | mechanik nastavovač  | denné štúdium  | 4 roky  | úplné stredné odborné vzdelanie  | vysvedčenie o maturitnej skúške/výučný list  |

1. Školský vzdelávací program, na základe ktorého zabezpečí zamestnávateľ praktické vyučovanie žiaka a škola teoretické vyučovanie žiaka, vypracovaný v súlade so štátnym vzdelávacím programom v znení jeho dodatkov:

|  |  |
| --- | --- |
|  Kód a názov ŠVP   | 23,24 strojárstvo a ostatná kovospracujúca výroba I, II Schválilo Ministerstvo školstva, vedy, výskumu a športu Slovenskej republiky dňa 15. januára 2013 pod číslom 2013762/1853:8-925 s účinnosťou od 1. septembra 2013 začínajúc prvým ročníkom v znení jeho dodatkov. |

|  |  |
| --- | --- |
| Názov ŠkVP   |   |
|  Študijný odbor  |  2411 K mechanik nastavovač |
| Vyučovací jazyk  |  slovenský |
| Dátum schválenia  |   |
| Miesto vydania  |   |

1. Školský vzdelávací program je uverejnený na webovej stránke školy. Ak je školský vzdelávací program zverejnený bez učebných osnov, zamestnávateľ poskytne žiakovi učebné osnovy v elektronickej forme.

**Článok V.**

**Forma praktického vyučovania**

1. Praktické vyučovanie, ako organizovaný proces poskytujúci žiakovi praktické zručnosti, schopnosti a návyky nevyhnutné na výkon povolania, bude poskytovať zamestnávateľ formou odborného výcviku.

1. Odborný výcvik sa organizuje ako odborný vyučovací predmet. Odborný výcvik sa bude vykonávať pod vedením majstra odbornej výchovy, hlavného inštruktora alebo inštruktora.

1. Žiak na odbornom výcviku bude vykonávať cvičnú prácu alebo produktívnu prácu. Cvičná práca sa vykonáva nácvikom zhotovovania výrobkov, poskytovania služieb alebo vykonávania pracovných činností zodpovedajúcich povolaniu, na ktoré sa žiak v študijnom odbore pripravuje. Produktívna práca sa vykonáva zhotovovaním výrobkov alebo ich častí, poskytovaním služieb alebo vykonávaním pracovných činností, zodpovedajúcich povolaniu, na ktoré sa žiak v príslušnom študijnom odbore pripravuje.

**Článok VI.**

**Miesto výkonu praktického vyučovania a jeho rozsah**

*(Pozn.: Článok sa upraví tak, že sa ponechá iba text zodpovedajúci rozhodnutiu zamestnávateľa o využití možných miest poskytovania praktického vyučovania.)*

1. Odborný výcvik bude vykonávať žiak na pracovisku praktického vyučovania zamestnávateľa v rozsahu podľa učebných osnov predmetu odborný výcvik školského vzdelávacieho programu školy spracovaného pre odbor vzdelávania, v ktorom sa žiak pripravuje a v súlade s organizáciou vyučovania v jednotlivých vyučovacích mesiacoch.

1. Žiak v súlade so zmluvou o duálnom vzdelávaní môže vykonávať praktické vyučovanie aj u iného zamestnávateľa s osvedčením alebo u iného zamestnávateľa s osvedčením a s označením nadpodnikové vzdelávacie centrum, ak počet vyučovacích hodín praktického vyučovania vykonávaného u iného zmluvného zamestnávateľa, neprekročí 50 % z celkového počtu hodín praktického vyučovania žiaka počas celej dĺžky štúdia žiaka. Zamestnávateľ písomne oznámi zákonnému zástupcovi žiaka a žiakovi výkon praktického vyučovania u iného zamestnávateľa, spôsob organizácie a časový harmonogram praktického vyučovania.
2. Žiak v súlade so zmluvou o duálnom vzdelávaní môže vykonávať praktické vyučovanie aj v dielni školy, ak počet vyučovacích hodín praktického vyučovania vykonávaného v dielni školy neprekročí 50 % z celkového počtu hodín praktického vyučovania žiaka počas celej dĺžky štúdia žiaka. Zamestnávateľ písomne oznámi zákonnému zástupcovi žiaka a žiakovi výkon praktického vyučovania v dielni školy, spôsob organizácie a časový harmonogram praktického vyučovania.
3. Ak to vyžaduje charakter povolania, na ktoré sa žiak v odbore vzdelávania pripravuje, môže sa odborný výcvik dočasne vykonávať aj na inom mieste výkonu produktívnej práce určenom zamestnávateľom. Pri zmene miesta výkonu praktického vyučovania je zamestnávateľ povinný zabezpečiť bezpečnosť a ochranu zdravia pri práci žiaka podľa zákona. Iné miesto výkonu praktického vyučovania preukázateľne oznamuje zamestnávateľ žiakovi spôsobom uvedeným vo vnútornom poriadku pracoviska praktického vyučovania.

1. Ak to vyžaduje charakter povolania, na ktoré sa žiak v odbore vzdelávania pripravuje, môže sa odborný výcvik vykonávať aj mimo územia Slovenskej republiky na pracovisku právnickej osoby, ktorá poskytuje praktické vyučovanie v systéme spĺňajúcom podmienky pre systém duálneho vzdelávania. Pri zmene miesta výkonu praktického vyučovania je zamestnávateľ povinný zabezpečiť bezpečnosť a ochranu zdravia pri práci žiaka podľa zákona. Iné miesto výkonu praktického vyučovania preukázateľne oznamuje zamestnávateľ žiakovi spôsobom uvedeným vo vnútornom poriadku pracoviska praktického vyučovania.

1. Miesto výkonu praktického vyučovania a rozsah praktického vyučovania:

|  |
| --- |
| Adresa pracoviska praktického vyučovania  |
|   |

*(Pozn.: Ak bude zamestnávateľ poskytovať praktické vyučovanie v dielni školy alebo u iného zamestnávateľa v ucelenom rozsahu určenom organizáciou štúdia /napr. 1.ročník bude praktické vyučovanie poskytované v dielni školy a pod./, uvedie sa aj adresa dielne školy alebo adresa pracoviska praktického vyučovania iného zamestnávateľa.)*

1. Rozsah praktického vyučovania vyjadrený celkovým počtom vyučovacích hodín praktického vyučovania vo forme odborného výcviku podľa učebných osnov predmetu odborný výcvik školského vzdelávacieho programu:

|  |  |
| --- | --- |
| **Ročník**  | **Celkový počet vyučovacích hodín odborného výcviku\***  |
| 1. ročník  | 495 h  |
| 2. ročník  | 577,5 h  |
| 3. ročník  | 577,5 h  |
| 4. ročník  | 525 h  |

*\*Pozn.: Rozsah odborného výcviku je uvedený ako príklad. Rozsah uvedený v zmluve musí byť v súlade s učebným plánom školského vzdelávacieho programu. Skutočný rozsah zamestnávateľom poskytnutého praktického vyučovania za príslušný školský rok závisí od využitia kalendárnych týždňov jednotlivých vyučovacích mesiacov (sviatky, školské prázdniny).*

**Článok VII.**

**Organizácia štúdia a časový harmonogram praktického vyučovania**

1. Praktické vyučovanie bude zamestnávateľ žiakovi poskytovať podľa rozvrhu vyučovacích hodín spracovaného školou v spolupráci so zamestnávateľom. Rozvrh vyučovacích hodín zverejňuje škola vo svojich priestoroch a na svojom webovom sídle. Rozvrh vyučovacích hodín obsahuje zaradenie a poradie vyučovacích predmetov na jednotlivé vyučovacie dni v kalendárnom týždni. Rozvrh vyučovacích hodín môže byť rozpísaný na párny a nepárny kalendárny týždeň samostatne. Harmonogram striedania dní teoretického vyučovania a praktického vyučovania je uvedený v školskom vzdelávacom programe alebo v pláne výchovno-vzdelávacej činnosti školy na príslušný školský rok.

1. Organizáciu praktického vyučovania a to začiatok a koniec vyučovacieho dňa praktického vyučovania, prestávky žiakov počas vyučovacieho dňa a priebeh praktického vyučovania, ktorý upravuje vecné a časové členenie obsahu poskytovaného praktického vyučovania a podmienky ukončovania štúdia v rozsahu praktickej časti skúšky, určí zamestnávateľ vo vnútornom poriadku pracoviska praktického vyučovania v súlade s vyhláškou č. 65/2015 Z. z. o stredných školách v znení neskorších predpisov.

1. Dňom nástupu žiaka na praktické vyučovanie v príslušnom školskom roku je prvý deň praktického vyučovania žiaka podľa rozvrhu vyučovacích hodín.

**Článok VIII.**

**Hmotné zabezpečenie a finančné zabezpečenie žiaka**

1. Zamestnávateľ poskytne žiakovi na svoje náklady hmotné zabezpečenie žiaka podľa § 26 zákona a finančné zabezpečenie žiaka podľa § 27 zákona.

1. Hmotné zabezpečenie žiaka a finančné zabezpečenie žiaka poskytne zamestnávateľ spôsobom uvedeným vo vnútornom predpise „Pravidlá poskytovania finančného a hmotného zabezpečenia žiaka v systéme duálneho vzdelávania“ (ďalej len „pravidlá“), ktoré sú neoddeliteľnou súčasťou tejto zmluvy. Zamestnávateľ si vyhradzuje právo jednostranne meniť tieto pravidlá. O každej zmene pravidiel sa zamestnávateľ zaväzuje informovať žiaka bez zbytočného odkladu. Žiak je oprávnený vypovedať túto učebnú zmluvu s jednomesačnou výpovednou lehotou, ak zmenou pravidiel došlo k zhoršeniu jeho podmienok.

1. Zamestnávateľ a zákonný zástupca žiaka sa dohodli, že finančné zabezpečenie žiaka bude poukazované na bankový účet žiaka .......................... v obvyklom výplatnom termíne u zamestnávateľa. Zmenu bankového účtu sa zákonný zástupca žiaka zaväzuje bezodkladne písomne oznámiť zamestnávateľovi. V prípade porušenia uvedenej povinnosti, zamestnávateľ nenesie zodpovednosť za omeškanie vyplateného finančného zabezpečenia žiaka.

**Článok IX.**

**Spôsob zabezpečovania vzájomných práv a povinností zmluvných strán**

1. Zamestnávateľ je povinný zabezpečiť, aby sa praktické vyučovanie vykonávalo:
	1. v súlade s ustanovenou organizáciou výchovy a vzdelávania v stredných školách,
	2. cvičnou prácou alebo produktívnou prácou, ktoré zodpovedajú povolaniu, na ktoré sa žiak pripravuje a
	3. pod vedením majstra odbornej výchovy, hlavného inštruktora alebo inštruktora.
2. Zamestnávateľ je povinný preukázateľne oboznámiť žiaka s vnútorným poriadkom pracoviska praktického vyučovania. Zamestnávateľ je povinný pravidelne, zrozumiteľne a preukázateľne oboznámiť žiaka s právnymi predpismi a ostatnými predpismi na zaistenie bezpečnosti a ochrany zdravia pri práci, so zásadami bezpečnej práce, zásadami ochrany zdravia pri práci, zásadami bezpečného správania na pracovisku a s bezpečnými pracovnými postupmi a overovať ich znalosť. Zamestnávateľ je povinný preukázateľne oboznámiť žiaka s ostatnými vnútornými predpismi zamestnávateľa súvisiacimi s výkonom praktického vyučovania žiaka u zamestnávateľa.

1. Zamestnávateľ je povinný venovať žiakovi starostlivosť smerujúcu k zdravému vývoju, obzvlášť k bezpečnosti a ochrane zdravia pri práci, ako aj jeho výchove k bezpečnému výkonu práce, vytvárať podmienky pre rozvoj zručností, schopností a iniciatívy žiaka a viesť ho k tomu, aby si osvojoval nové techniky a inovatívne pracovné postupy.

1. Zamestnávateľ je povinný zabezpečiť systém kontroly činnosti žiaka na praktickom vyučovaní a spôsob jeho hodnotenia a klasifikácie v spolupráci so školou.

1. Zamestnávateľ je povinný zabezpečiť materiálno–technické podmienky na vykonávanie praktického vyučovania.

1. Ak nastanú objektívne okolnosti, na základe ktorých žiak nemôže dočasne vykonávať praktické vyučovanie u zamestnávateľa, zamestnávateľ zabezpečí praktické vyučovanie v súlade s touto učebnou zmluvou v spolupráci so školou alebo s iným zamestnávateľom.

1. Zamestnávateľ môže uzatvoriť so žiakom na základe svojho rozhodnutia zmluvu o budúcej pracovnej zmluve alebo pracovnú zmluvu podľa Zákonníka práce. Zamestnávateľ do 15 dní odo dňa uzatvorenia zmluvy o budúcej pracovnej zmluve zašle jeden rovnopis škole.

1. Žiak je povinný zúčastňovať sa na praktickom vyučovaní:
	1. podľa časového harmonogramu praktického vyučovania a
	2. pod vedením majstra odbornej výchovy, hlavného inštruktora alebo inštruktora.

1. Žiak je povinný dodržiavať vnútorný poriadok pracoviska praktického vyučovania, svedomito a vytrvalo sa vzdelávať, osvojovať si vedomosti, zručnosti a schopnosti v odbore vzdelávania, v ktorom sa pripravuje na povolanie a osvojovať si nové techniky a inovatívne pracovné postupy, chrániť meno a spoločenský status zamestnávateľa, dodržiavať pracovnú disciplínu, plniť pokyny majstra odbornej výchovy, hlavného inštruktora alebo inštruktora a ostatných riadiacich zamestnancov zamestnávateľa a pedagogických zamestnancov školy, šetrne zachádzať s materiálom, strojmi a nástrojmi zamestnávateľa a nepoškodzovať pracovné prostredie u zamestnávateľa. Žiak je povinný dodržiavať všetky vnútorné predpisy zamestnávateľa súvisiace s výkonom praktického vyučovania žiaka u zamestnávateľa.

1. Žiak má počas praktického vyučovania práva a povinnosti zamestnanca v oblasti bezpečnosti

a ochrany zdravia pri práci ustanovené podľa § 25 ods. 5 zákona a to aj na účely úrazu.

1. Ak žiak počas praktického vyučovania preukázateľne úmyselne spôsobí škodu a túto škodu neodstráni uvedením do predchádzajúceho stavu, škola alebo zamestnávateľ môže od žiaka požadovať náhradu škody. Náhrada škody nesmie u jednotlivého žiaka presiahnuť sumu rovnajúcu sa štvornásobku minimálnej mzdy podľa § 25 ods. 4. Náhradu škody vo výške, ktorá môže byť žiakovi určená, v prípade poistenia žiaka, hradí poisťovňa. Minimálna výška náhrady škody určená interným predpisom zamestnávateľa je 16,50 €.

*(Pozn.: Minimálnu výšku škody, si upraví každý zamestnávateľ podľa svojich interných potrieb. Ak sa minimálna výška škody neuvádza, posledná veta sa vypustí.)*

1. Zákonný zástupca žiaka týmto vyhlasuje, že žiak ku dňu uzatvorenia tejto zmluvy nemá identifikované špecifické vývinové poruchy učenia a reči alebo iné poruchy učenia a reči, a zaväzuje sa zamestnávateľa o zmene tohto stavu bezodkladne informovať.
2. Zákonný zástupca žiaka alebo žiak je povinný zamestnávateľa bezodkladne informovať o akýchkoľvek skutočnostiach týkajúcich sa zdravotného stavu žiaka, ktoré by mohli mať vplyv na prípravu žiaka u zamestnávateľa. Zamestnávateľ má v súlade s § 39a školského zákona, v prípade ak má dôvodné podozrenie, že došlo k zmene zdravotnej spôsobilosti žiaka, vyzvať zákonného zástupcu, aby preukázal zdravotnú spôsobilosť žiaka v určenej lehote.

**Článok X.**

**Úroveň klasifikácie a hodnotenia žiaka**

*(Pozn.: Ak zamestnávateľ nepožaduje dosahovanie minimálnej úrovne klasifikácie a hodnotenia žiaka, článok sa neuvádza. Zamestnávateľ môže určiť aj inú úroveň klasifikácie a hodnotenia žiaka, ako je uvedená v tomto vzore.)*

1. Žiak je povinný v priebehu štúdia dosahovať:

1. prospech z jednotlivých vyučovacích predmetov uvedený na vysvedčení žiaka za druhý polrok školského roka v jednotlivých ročníkoch štúdia nie horší ako .......... .
2. priemerný prospech z vyučovacích predmetov uvedených na vysvedčení žiaka za druhý polrok školského roka v jednotlivých ročníkoch štúdia nie horší ako ........ .
3. hodnotenie a klasifikácia žiaka zo správania v jednotlivých ročníkoch štúdia uvedené na vysvedčeniach za príslušné klasifikačné obdobie nie horšie ako stupeň ........... .
4. V prípade, ak žiak nedosahuje prospech podľa odseku 1 tohto článku zmluvy, zamestnávateľ môže vypovedať učebnú zmluvu.

**Článok XI.**

**Doba, na ktorú sa učebná zmluva uzatvára**

1. Zmluva sa uzatvára na dobu určitú a to do dňa nasledujúceho po dni, keď žiak vykonal úspešne

maturitnú skúšku.

1. Pred uplynutím doby, na ktorú bola zmluva uzatvorená, ju možno ukončiť písomnou výpoveďou z dôvodov podľa čl. XII bod. 2, 3 alebo 4 tejto zmluvy.

**Článok XII.**

**Spôsob ukončenia zmluvného vzťahu**

1. Zmluvný vzťah založený zmluvou sa končí dňom, keď:
	1. žiak prestáva byť žiakom školy v zmysle § 91 a § 92 ods. 1 zákona č. 245/2008 Z. z. o výchove a vzdelávaní (školský zákon),
	2. žiak so súhlasom zamestnávateľa prestúpi na inú strednú školu, s ktorou zamestnávateľ nemá uzatvorenú zmluvu o duálnom vzdelávaní,
	3. žiak so súhlasom zamestnávateľa zmení študijný odbor na iný odbor vzdelávania, v ktorom sa praktické vyučovanie nevykonáva v systéme duálneho vzdelávania,
	4. došlo k ukončeniu zmluvy o duálnom vzdelávaní medzi zamestnávateľom a školou; to neplatí, ak sa uplatní postup podľa § 16 ods. 7 písm. a) zákona,
	5. žiak nastúpil na výkon trestu odňatia slobody alebo
	6. žiak zomrel alebo bol vyhlásený za mŕtveho.

1. Zamestnávateľ môže vypovedať zmluvu písomnou výpoveďou s výpovednou lehotou jeden mesiac, ak žiak:
	1. stratil zdravotnú spôsobilosť na výkon povolania, na ktoré sa pripravuje,
	2. opakovane porušuje vnútorné predpisy zamestnávateľa,
	3. opakovane porušuje svoje povinnosti vyplývajúce zo zmluvy,
	4. uviedol zamestnávateľa do omylu nepravdivým vyhlásením zákonného zástupcu žiaka podľa tejto zmluvy,
	5. sa najmenej tri vyučovacie dni v priebehu školského roka bez ospravedlnenia nezúčastnil na odbornom vzdelávaní a príprave,
	6. bol právoplatne odsúdený za úmyselný trestný čin.

1. Žiak môže vypovedať zmluvu písomnou výpoveďou s výpovednou lehotou jeden mesiac, ak:
	1. stratil zdravotnú spôsobilosť na výkon povolania, na ktoré sa pripravuje alebo
	2. zamestnávateľ opakovane porušuje svoje povinnosti vyplývajúce zo zmluvy.

1. Zamestnávateľ alebo žiak môžu ukončiť učebnú zmluvu aj písomnou dohodou podľa § 19 ods. 9 zákona, za súčasného predpokladu, že žiak uzatvorí učebnú zmluvu s iným zamestnávateľom, s ktorým má stredná odborná škola uzatvorenú zmluvu o duálnom vzdelávaní.
2. Ak došlo k ukončeniu tejto učebnej zmluvy z dôvodu ukončenia zmluvy o duálnom vzdelávaní medzi zamestnávateľom a školou z dôvodov uvedených v bode 1 písm. d) tohto článku, praktické vyučovanie žiaka môže škola zabezpečiť v systéme duálneho vzdelávania v tom istom študijnom odbore u iného zamestnávateľa, s ktorým má uzatvorenú zmluvu o duálnom vzdelávaní, ak tento zamestnávateľ uzatvorí so žiakom novú učebnú zmluvu.

1. Práva a povinnosti z učebnej zmluvy prechádzajú na právneho nástupcu zamestnávateľa.
2. V prípade prerušenie štúdia žiaka, zmluvný vzťah založený učebnou zmluvou trvá. Práva a povinnosti vyplývajúce zmluvných stranám z učebnej zmluvy sa neuplatňujú.

**Článok XIII.**

**Ochrana osobných údajov**

1. Pri spracúvaní osobných údajov zamestnávateľ postupuje podľa Nariadenia Európskeho parlamentu a Rady (EÚ) 2016/679 z 27.4.2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR) a zákon č. 18/2018 Z. z. o ochrane osobných údajov a o zmene a doplnení niektorých predpisov.

1. Zmluvné strany a žiak týmto vyhlasujú, že boli informované o svojich právach a povinnostiach v súvislosti s ochranou osobných údajov a o zásadách spracovania osobných údajov.

1. Zamestnávateľ má právo spracovať osobné údaje elektronickými prostriedkami spôsobom umožňujúcim uloženie osobných údajov v elektronických databázach a spracovanie týchto údajov počítačovými programami používanými zamestnávateľom alebo osobami, ktoré pre zamestnávateľa vykonávajú vnútornú správu jeho podniku.

1. Zákonný zástupca súhlasí so spracovaním osobných údajov zamestnávateľom za účelom realizácie plnení podľa tejto zmluvy a pre vnútorné účely zamestnávateľa.

1. Zákonný zástupca žiaka súhlasí so spracovaním osobných údajov žiaka za účelom realizácie

plnení podľa tejto zmluvy a pre vnútorné účely zamestnávateľa.

1. Zákonný zástupca týmto súhlasí s odovzdaním osobných údajov osobám, ktoré pre zamestnávateľa vykonávajú vnútornú správu jeho podniku.

**Článok XIV.**

**Vyhlásenie zákonného zástupcu neplnoletého žiaka**

1. Zákonný zástupca – otec a Zákonný zástupca matka sa dohodli, že ďalšiu komunikáciu ohľadom neplnoletého žiaka bude zamestnávateľ vykonávať výlučne s:

|  |  |
| --- | --- |
| Meno, priezvisko |  |
| Korešpondenčná adresa: |  |
| Telefón:  |  |
| Email:  |  |

**Článok XV.**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň:

* 1. v ktorom táto zmluvná strana ju odoprela prijať,
	2. v ktorom sa dostala do dispozičnej sféry adresáta (t.j. kedy sa mal možnosť oboznámiť so zásielkou),
	3. v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.

1. Písomnosti doručované prostredníctvom faxu sa považujú za doručené dňom doručenia uvedeným na vytlačenej správe o ich úspešnom odoslaní. V prípade emailovej komunikácie sa považuje písomnosť za doručenú v deň úspešného odoslania emailovej správy na určenú emailovú adresu, aj keď sa adresát s obsahom emailovej správy neoboznámil.

1. Zmluvné strany sú povinné navzájom si oznámiť zmenu poštovej adresy alebo elektronickej adresy (email) na doručovanie v lehote do 14 kalendárnych dní od ich zmeny. Ak zamestnávateľ alebo zákonný zástupca žiaka v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

**Článok XVI.**

**Záverečné ustanovenia**

1. Zmluva nadobúda platnosť a účinnosť dňom podpisu zmluvy oboma zmluvnými stranami.

1. Prípadné zmeny zmluvy sa vyhotovujú vo forme riadne očíslovaných písomných dodatkov, ktoré musia byť podpísané oboma zmluvnými stranami.

1. Neoddeliteľnou súčasťou zmluvy sú pravidlá poskytovania finančného a hmotného zabezpečenia žiaka v systéme duálneho vzdelávania.

1. Zamestnávateľ najneskôr do 15 dní odo dňa uzatvorenia zmluvy zašle jeden rovnopis škole. Ak došlo k ukončeniu zmluvy, zamestnávateľ do 15 dní odo dňa jej ukončenia písomne oznámi túto skutočnosť škole.

1. Právne vzťahy v tejto zmluve neupravené sa riadia ustanoveniami, zákona o výchove a vzdelávaní, Občianskeho zákonníka a ostatných súvisiacich právnych predpisov v ich platnom znení. Sporné otázky týkajúce sa predmetu zmluvy vzniknuté počas realizácie praktického vyučovania v zmysle zmluvy a v súvislosti s nimi, budú riešiť iba zmluvné strany, resp. nimi poverení zástupcovia.

1. Zmluva je vyhotovená v troch rovnopisoch, z toho dva pre zamestnávateľa a jeden pre zákonných zástupcov žiaka.

1. Zmluvné strany vyhlasujú, že si zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto učebná zmluva zodpovedá ich skutočnej a slobodnej vôli, túto podpisujú.

|  |  |
| --- | --- |
|  Bratislava,      | Bratislava,  |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|  *Zákonný zástupca žiaka - matka*  |  | *Zamestnávateľ*  |
|      |   |   |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|  *Zákonný zástupca žiaka - otec*  |  | *Zamestnávateľ*  |
|   |   |   |

Žiak svojim podpisom potvrdzuje, že sa zúčastnil prerokovania náležitostí tejto zmluvy a prerokovania podmienok výkonu praktického vyučovania v systéme duálneho vzdelávania, že porozumel obsahu zmluvy, považuje ju za dostatočne jasnú, určitú a zrozumiteľnú a súčasne svojim podpisom vyjadruje súhlas s uzatvorením zmluvy a zaväzuje sa plniť všetky práva a povinnosti vyplývajúce z tejto zmluvy.

Bratislava,

.......................................

meno a priezvisko žiaka